Josep Lluis Carod-Rovira - Wikipedia

# Josep Lluis Carod-Rovira

### Wikipedia(e)tik

Irudi:Carod.jpg

Josep-Lluís Carod-Rovira (Cambrils, 1952ko ekainaren 7a) politikari kataluniarra da, Esquerra Republicana de Catalunya (ERC) alderdi ezkertiar eta independentistaren presidentea 2004tik hona.

Filologia katalanean lizentziaturik, Generalitateko hizkuntza eta kultura politikako hainbat arlotan egin zuen lan. Politikan, 1970eko zein 1980ko hamarkadetan Partit Socialista de Alliberament Nacional nahiz Nacionalistes d'Esquerres alderdietan aritu zen 1986 arte. Orduan, Esquerra Republicana de Catalunyan sartu zen, alderdi historiko hori independentziaren aldeko korrontean kokatu nahian. Kataluniako parlamentuan 1988an sartuta, 1989an alderdiaren bururako hautagaia aurkeztu zuen, baina Angel Colom atera zen irabazle.

Colomek, halere, 1996an alderdia utzi zuen. Carod da aukeratua ordezkari orokorreko karguan. 1999 eta 2003 bitartekoko legegintzaldian ERCko burua da Kataluniako parlamentuan. 2003ko hauteskundeen ostean, Conseller en Cap (Lehen Kontseilaria) izendaturik suertatu zen PSC, ICV eta ERC hitzarmenari esker.

Postuan bi hilabete izan ostean, dimisioa aurkeztu zuen ETArekin elkartzeagatik sortu zen polemika zela eta. Gobernua ere utzita, 2004ko Espainiako Parlamenturako hauteskundeetan ERCko zerrendaren buruan agertu zen. Diputatuaren eserlekua irabazi arren, Agusti Cerda valentziarrari laga zion, Kataluniako barneko politikara bueltatzearren. 2004ko uztailean, alderdiko Batzar Nazionalean presidente hautatu zuten Carod-Rovira.

"http://eu.wikipedia.org../../../j/o/s/Josep_Lluis_Carod-Rovira_7c03.html"(e)tik eskuratuta

Kategoriak: Kataluniako politikariak | 1952ko jaiotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- English
- Español
- Français